S-256/2016

Mál þetta, sem þingfest var og dómtekið fimmtudaginn 8. desember sl., er höfðað með ákæru lögreglustjórans á Suðurlandi þann 2. nóvember sl., á hendur A, og G-kk-þgf J-kk-þgf E-kk-þgf, til heimilis að Hverfisgötu 46, Reykjavík, en til dvalar í fangelsinu að Litla-Hrauni, Eyrarbakka,

„I. gegn ákærðu báðum fyrir innbrot og þjófnað

með því að hafa aðfaranótt þriðjudagsins 1. mars 2016 í samverknaði brotist inn í verslun Samkaupa á Laugarvatni í Bláskógabyggð með því að spenna upp rennihurð verslunarinnar og stela þaðan 40.000-45.000 kr. í reiðufé, nokkrum N1 bensínkortum, 289 pökkum af tóbaki að verðmæti kr. 336.765 og 24 stykkjum af tóbaksvefjupappír að verðmæti kr. 2.376,-

Telst brot ákærðu beggja varða við 1. mgr. 244. gr. almennra hegningarlaga nr. 19, 1940.

II. gegn ákærðu báðum fyrir innbrot og þjófnað

með því að hafa skömmu eftir að atburðir samkvæmt ákærulið I. áttu sér stað, í samverknaði brotist inn í sumarbústað 220-6367 í landi Böðmóðsstaða í Bláskógabyggð með því að spenna upp útidyrahurð og stela þaðan verkfæratösku og topplyklasetti að óþekktu verðmæti.

Telst brot ákærðu beggja varða við 1. mgr. 244. gr. almennra hegningarlaga nr. 19, 1940.

[...]

Þess er krafist að ákærðu verði dæmdir til refsingar og til greiðslu alls sakarkostnaðar, [...].“

Ákærði G-kk-nf J-x-x, mætti við þingfestingu málsins, ásamt S-kk-þgf K-kk-þgf K-kk-þgf hrl., sem skipaður var verjandi ákærða að hans ósk. Ákærði G-kk-nf J-kk-nf viðurkenndi skýlaust að hafa gerst sekur um þá háttsemi sem honum er gefin að sök í ákæru.

Með vísan til skýlausrar játningar ákærða G-kk-ef J-kk-ef og þar sem dómari taldi ekki ástæðu til að draga í efa að játning hans væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Var þáttur meðákærða A þá klofinn frá í mál nr. S-315/2016, sem bíður fyrirtöku. Varðar mál þetta því eingöngu þátt ákærða G-kk-ef J-x-x.

Um málavexti vísast til ákæruskjals. Sannað er að ákærði G-kk-nf J-kk-nf hefur gerst sekur um þá háttsemi sem honum er gefin að sök í ákæru og þar þykir rétt færð til refsiákvæða. Ákærði hefur með háttsemi sinni unnið sér til refsingar.

Samkvæmt framlögðu sakavottorði hefur ákærði G-kk-nf J-x-x sex sinnum áður sætt refsingu. Þann 7. nóvember 2011 var ákærða gerð sekt vegna þjófnaðar. Þann 23. mars 2012 var ákærði fundinn sekur um umferðarlagabrot og þjófnað, og honum gert að sæta fangelsi í 60 daga, en fullnustu refsingarinnar var frestað skilorðsbundið í tvö ár. Þann 3. júní 2013 var ákærða gerð sekt vegna fíkniefnalagabrots. Þann 4. september 2013 var ákærði dæmdur til að sæta fangelsi í átján mánuði, fyrir rán og frelsissviptingu. Var þá framangreindur skilorðsdómur dæmdur upp. Þann 29. nóvember sama ár, var ákærði fundinn sekur um rán, þjófnað, tilraun til þjófnaðar, gripdeild, hylmingu, umferðarlagabrot og fíkniefnalagabrot og hann dæmdur til að sæta fangelsi í átján mánuði. Loks var ákærði þann 6. júní 2016 fundinn sekur um hylmingu af gáleysi, nytjastuld, þjófnað, fíkniefnalagabrot og umferðarlagabrot, og hann dæmdur til að sæta fangelsi í 60 daga. Brot þau sem ákærði er nú sakfelldur fyrir eru framin fyrir uppkvaðningu síðastgreinds dóms og verður ákærða því nú dæmdur hegningarauki, skv. 78. gr. almennra hegningarlaga nr. 19/1940. Fyrir liggur að ákærða var þann 20. maí 2015 veitt reynslulausn í tvö ár af eftirstöðvum 360 daga refsingar. Þann 2. mars 2016 var ákærða með úrskurði dómsins gert að afplána eftirstöðvar framangreindrar refsingar, og hefur skilorðsrof hans því ekki áhrif við ákvörðun refsingar í máli þessu.

Refsing ákærða G-kk-ef J-kk-ef, er hæfilega ákveðin fangelsi í 30 daga. Að virtum sakaferli ákærða þykja ekki efni til að skilorðsbinda refsinguna.

Með vísan til 218. gr. laga nr. 88/2008 um meðferð sakamála, ber að dæma ákærða G-kk-þf J-kk-þf til greiðslu sakarkostnaðar sem hlaust af brotum hans, sem er þóknun skipaðs verjanda hans og er hæfilega ákveðin 130.000 kr. að teknu tilliti til virðisaukaskatts og ferðakostnaður verjanda, 13.200 kr. Samkvæmt yfirliti lögreglu féll til við rannsókn málsins kostnaður, 155.641 kr., vegna rannsóknar og töku blóð- og þvagsýna úr ákærða G-kk-þgf J-kk-þgf. Að sakarefni virtu þykja ekki efni til að fella þann kostnað á ákærða og greiðist hann úr ríkissjóði.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D ó m s o r ð :

Ákærði, G-kk-nf J-x-x E-kk-nf, sæti fangelsi í 30 daga.

Ákærði greiði sakarkostnað samtals 143.200 krónur, sem er þóknun skipaðs verjanda, S-kk-ef K-kk-ef K-kk-ef hrl., 130.000 krónur, að teknu tilliti til virðisaukaskatts, og ferðakostnaður verjanda 13.200 krónur. Annar kostnaður greiðist úr ríkissjóði.

S-kvk-nf I-kvk-nf.